Diari Oficial de la Generalitat Valenciana


Sumari del DOGV 4126, del 13-11-2001 (2001/10311)

RESOLUCIÓ de 18 d'octubre de 2001, del director general d'Urbanisme i Ordenació Territorial, en relació amb l'aprovació definitiva de la modificació puntual del catàleg de béns d'interés del municipi d'Alcoi.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4126

Data del DOGV
:   13-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10639


Data del document
:   18-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alcoi
    * protecció del patrimoni
    * patrimoni arquitectònic
    * ben cultural

RESOLUCIÓ de 18 d'octubre de 2001, del director general d'Urbanisme i Ordenació Territorial, en relació amb l'aprovació definitiva de la modificació puntual del catàleg de béns d'interés del municipi d'Alcoi. [2001/X10471]
  
Vist l'expedient relatiu a la modificació puntual del catàleg de béns d'interés del municipi d'Alcoi, i de conformitat amb els següents,
  
Antecedents de fet
  
Primer. Acordada l'exposició al públic pel ple de l'Ajuntament el 24 de novembre de 2000, es va procedir a la publicació de l'anunci en el Diari Oficial de la Generalitat Valenciana núm. 3.915, d'11 de gener de 2001, i en el diari Información de 21 de desembre de 2000. Durant el període d'exposició pública no es van formular al·legacions, i el ple de la corporació procedeix a l'aprovació provisional en la sessió realitzada el dia 25 de maig de 2001.
  
Segon. La documentació està integrada per fitxa de catàleg corresponent a l'edifici objecte de l'expedient, plànol d'informació i memòria justificativa de la modificació proposada.
  
Tercer. Durant la tramitació de l'expedient s'ha sol·licitat informe a la Conselleria de Cultura i Educació, que va ser emés el 5 de febrer de 2001, complementat per mitjà d'un informe de 20 de febrer i una nota aclaratòria de la directora general de Patrimoni Artístic, que determina que l'informe emés, preceptiu i no vinculant segons l'article 47 de la LPV, ho és en sentit favorable.
  
Quart. A fi de justificar el compliment del que estableix l'article 55. 3, consta en l'expedient acord del ple de l'Ajuntament, en el qual, en relació amb els articles 276.2 i 280.1 del Reial Decret 1/1992, de 26 de juny, i per estar inclòs l'immoble en qüestió dins del patrimoni públic del sòl, el producte que s'obtinga de la venda o alienació ha d'anar destinat a usos d'interés social, i constitueix un patrimoni finalista i vinculat i amb prohibició expressa de destinar-lo a despesa corrent.
  
Cinqué. La Comissió Territorial d'Urbanisme d'Alacant, en la sessió del dia 23 de juliol de 2001, va emetre un informe sobre l'expedient de referència.
  
Sisé. Per Resolució del conseller d'Obres Públiques, Urbanisme i Transports, de 27 de juliol de 2001, es va acordar: «Aprovar definitivament la modificació puntual del catàleg de béns d'interés del municipi d'Alcoi, però supeditar la seua publicació al fet que s'aporte memòria justificativa de la modificació proposada diligenciada com cal».
  
Seté. Amb data 15 d'octubre de 2001, el Servei Territorial d'Urbanisme i Ordenació Territorial d'Alacant va emetre un informe en el qual, després de l'examen de la documentació presentada per l'Ajuntament d'Alcoi el 2 d'agost de 2001, es considera esmenada l'objecció anteriorment formulada.
  
Fonaments de dret
  
Primer. Respecte al procediment, la tramitació ha sigut correcta d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant la LRAU), per remissió de l'article 55.1 de l'esmentat cos legal.
  
La documentació està completa als efectes del compliment de l'article 27 de la LRAU.
  
Segon. La present modificació consisteix en la descatalogació de la Caserna d'Infanteria situada al carrer dels Alzamora, amb un nivell de protecció «III Estructural» en el Pla General vigent, i eliminar-la. Es justifica perquè està, a hores d'ara, en desús, i per a la realització en aquest dels treballs necessaris (demolició d'algunes parts i manteniment d'altres) a fi de donar un ús adequat i ubicar unes noves instal·lacions en aquest emplaçament.
  
D'acord amb el planejament vigent, en la fitxa núm. 177 del catàleg d'edificis d'interés, corresponent a l'edifici en qüestió, el nivell de protecció és el III estructural, i estan prohibides les obres de reforma exterior, reforma de la coberta, readaptació de l'edificació i ampliació d'aquesta. A aquest li és d'aplicació l'ordenança especial de nucli antic (CA), que qualifica la parcel·la d'equipament i institucions ?E- amb una edificabilitat màxima d'1,84 m2/m2, deduïda de les superfícies que consten en la fitxa cadastral, i estan permesos els següents usos, segons l'ordenança 23.4:
  
Residències col·lectives fins a 25 dormitoris o 500 m2.
  
Tallers.
  
Comerç, excepte comerç annex a l'habitatge.
  
Oficina en planta primera, baixa i soterrani fins a 250 m2.
  
Espectacles.
  
Centres culturals i docents.
  
Garatges excepte garatges annexos a l'habitatge.
  
La modificació pretén, d'una banda la descatalogació de l'esmentada caserna i de l'altra, augmentar l'edificabilitat màxima passant a 3 m2t/m2s, mantenint el mateix nombre de plantes, així com els usos previstos en l'article 23.4 de les vigents ordenances i que s'han enumerat. Aquest augment d'edificabilitat es troba justificat en funció exclusivament del potencial cobriment i edificació dels antics patis d'armes, però respectant les alçades màximes dels immobles i la seua tipologia constructiva sense major increment.
  
Des del punt de vista morfològic i en relació amb les edificacions de l'entorn, la integració es justifica, en la memòria presentada, en la pròpia àrea en què es troba l'edifici, sòl urbà consolidat, la major part amb edificació intensiva de 8 plantes al carrer dels Alzamora i 5 plantes en el carrer Regiment Biscaia, totes amb destinació residencial i que integren la zona de l'eixamplament de la població cap al pont de Sant Roc.
  
Tercer. Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat i no es troben en contradicció amb les disposicions legals d'aplicació, en els termes establerts en l'article 40 de la LRAU, i tenen l'informe favorable de la Direcció General de Patrimoni Artístic de la Conselleria de Cultura i Educació.
  
Igualment cal considerar que l'ordenació proposada s'integra en l'entorn urbà on se situa.
  
Quart. De conformitat amb el que disposa l'article 8.b) del Reglament dels Òrgans Urbanístics de la Generalitat Valenciana, correspon al director general d'Urbanisme i Ordenació Territorial verificar el compliment dels acords i resolucions de la resta dels òrgans urbanístics de la Generalitat Valenciana i ordenar la seua publicació segons estableix l'article 41 de la Llei Reguladora de l'Activitat Urbanística, en relació amb l'article 165.1.C del Reglament de Planejament de la Comunitat Valenciana aprovat pel Decret 201/1998, de 15 de desembre, del Govern Valencià.
  
Vistos els preceptes legals esmentats i la resta de disposicions de general i pertinent aplicació, resolc:
  
1r. Considerar complida la condició imposada per la Resolució del conseller d'Obres Públiques, Urbanisme i Transports, de 27 de juliol de 2001, per la qual va quedar supeditada la publicació de l'aprovació definitiva de la modificació puntual del catàleg de béns d'interés del municipi d'Alcoi.
  
2n. Ordenar la immediata publicació oficial de l'aprovació definitiva de la modificació puntual del catàleg de béns d'interés del municipi d'Alcoi, acordada per Resolució del conseller d'Obres Públiques, Urbanisme i Transports, de 27 de juliol de 2001.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.